CELEX: 42010X0513(02)
Language: et
Date: 2010-05-13 00:00:00
Title: ÜRO Euroopa Majanduskomisjoni (UN/ECE) eeskiri nr 18 – Sõiduki omavolilise kasutamise vastu kaitsmisega seotud tüübikinnituste ühtsete sätete kohta

13.5.2010   
            
            
               ET
            
            
               Euroopa Liidu Teataja
            
            
               L 120/29
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 viimasest versioonist, mis on kättesaadav järgmisel veebisaidil:
   http://www.unece.org/trans/main/wp29/wp29wgs/wp29gen/wp29fdocstts.html
   ÜRO Euroopa Majanduskomisjoni (UN/ECE) eeskiri nr 18 – Sõiduki omavolilise kasutamise vastu kaitsmisega seotud tüübikinnituste ühtsete sätete kohta
   Sisaldab kogu kehtivat teksti kuni:
   03-seeria muudatuste 2. täiendus – jõustumiskuupäev: 15. oktoober 2008
   SISUKORD
   EESKIRI
   
               1.
            
            Reguleerimisala
         
               2.
            
            Mõisted
         
               3.
            
            Tüübikinnituse taotlemine
         
               4.
            
            Tüübikinnituse andmine
         
               5.
            
            Üldspetsifikatsioonid
         
               6.
            
            Erispetsifikatsioonid
         
               7.
            
            Sõidukitüübi muudatused ja tüübikinnituse laiendamine
         
               8.
            
            Toodangu vastavuse kontrollimise kord
         
               9.
            
            Karistused toodangu nõuetele mittevastavuse korral
         
               10.
            
            Tootmise lõplik peatamine
         
               11.
            
            Lisaseadmed
         
               12.
            
            Üleminekusätted
         
               13.
            
            Tüübikinnituskatsete eest vastutavate tehniliste teenistuste ja haldusasutuste nimed ja aadressid
         LISAD
   
               1. lisa –
            
            Teatis, milles käsitletakse sõidukitüübile tüübikinnituse andmist, tüübikinnituse laiendamist, tüübikinnituse andmisest keeldumist, tüübikinnituse tühistamist või tootmise lõpetamist vastavalt eeskirjale nr 18 seoses sõiduki kaitsmisega omavolilise kasutamise vastu.
         
               2. lisa –
            
            Tüübikinnitusmärkide kujundus
         
               3. lisa –
            
            Roolimehhanismi mõjutavate kaitseseadmete rikkekatsemenetlus
         1.   REGULEERIMISALA
   
               1.1.
            
            
               Käesolevat eeskirja kohaldatakse vähemalt kolmerattaliste sõidukite suhtes, välja arvatud M1 ja N1 kategooria sõidukid, (1) seoses nende kaitsmisega omavolilise kasutamise vastu.
            
         
               1.2.
            
            
               Sõidukeid, mis on saanud tüübikinnituse vastavalt eeskirja nr 116 I osale, peetakse käesolevale eeskirjale vastavaks.
            
         2.   MÕISTED
   Käesolevas eeskirjas kasutatakse järgmisi mõisteid:
   2.1.   „Sõiduki tüübikinnitus”– sõiduki tüübikinnitus seoses sõiduki kaitsmisega omavolilise kasutamise vastu.
   2.2.   „Sõidukitüüp”– M2, M3, N2 ja N3 mootorsõiduki kategooria, mis ei erine üksteisest järgmiste oluliste tunnuste poolest:
   2.3.   „Kaitseseade”– seade, mis on projekteeritud takistama mootori või sõiduki muu peamise mootorijõu allika normaalset käivitamist, koos vähemalt ühe järgmise seadmega, mis:
   Pidureid lukustava seadme puhul ei tohi seadme desaktiveerimisel pidurid automaatselt vabaneda, kui seda ei soovita.
   2.4.   „Roolimehhanism”– rooliratas, roolisammas ja selle kate, roolivõll, rooliajam ning kõik muud komponendid, mis vahetult mõjutavad kaitseseadme toimimist.
   2.5.   „Kombinatsioon”– üks lukustussüsteemi spetsiaalselt kavandatud ja teostatud variantidest, mis nõuetele vastava käivitamise juures võimaldab lukustussüsteemi toimimist.
   2.6.   „Võti”– seade, mis on projekteeritud ja valmistatud nimelt kõnealusele seadmele vastavaks projekteeritud ja ehitatud lukustussüsteemi lukustamiseks ja avamiseks.
   3.   TÜÜBIKINNITUSE TAOTLEMINE
   
               3.1.
            
            
               Sõiduki tüübikinnituse taotluse seoses sõiduki omavolilist kasutamist takistava kaitseseadmega esitab sõiduki tootja või tema nõuetekohaselt volitatud esindaja.
            
         
               3.2.
            
            
               Sellele peavad olema lisatud allpool nimetatud dokumendid kolmes eksemplaris ja järgmised andmed:
               
                           3.2.1.
                        
                        
                           sõidukitüübi üksikasjalik kirjeldus juhtimisseadme või detaili paigutuse ja konstruktsiooni suhtes, mille tööd kaitseseade mõjutab;
                        
                     
                           3.2.2.
                        
                        
                           kaitseseadme ja selle sõidukile paigaldamise vajalikus mõõtkavas ja piisavalt üksikasjalikud joonised;
                        
                     
                           3.2.3.
                        
                        
                           seadme tehniline kirjeldus.
                        
                     
         
               3.3.
            
            
               Tüübikinnituskatsete tegemise eest vastutavale tehnilisele teenistusele esitatakse:
               
                           3.3.1.
                        
                        
                           kinnitatava tüübi representatiivsõiduk, kui seda nõuab tehniline teenistus; ning samuti
                        
                     
                           3.3.2.
                        
                        
                           tehnilise teenistuse taotlusel sõiduki need osad, mida kõnealune teenistus peab käesoleva eeskirja punktides 5 ja 6 sätestatud kontrollimisel oluliseks.
                        
                     
         4.   TÜÜBIKINNITUSE ANDMINE
   
               4.1.
            
            
               Kui käesoleva eeskirja kohaselt tüübikinnituse saamiseks esitatud sõidukitüüp vastab punktide 5 ja 6 nõuetele, antakse sellele sõidukitüübile tüübikinnitus.
            
         
               4.2.
            
            
               Igale tüübikinnituse saanud tüübile antakse tüübikinnitusnumber. Esimesed kaks numbrit (praegu 03 vastavalt 23. juunil 2005 jõustunud muudatuste seeriale 03) tähistavad muudatuste seeriat, mis hõlmab kinnituse väljaandmise ajaks eeskirja tehtud kõige hilisemaid olulisi tehnilisi muudatusi. Sama kokkuleppeosaline ei või anda sama numbrit samale sõidukitüübile, millel on teist tüüpi kaitseseade või mille kaitseseade on paigaldatud teisiti, või teisele sõidukitüübile.
            
         
               4.3.
            
            
               Teade sõidukitüübile käesoleva eeskirja kohase kinnituse andmise või sellest keeldumise kohta esitatakse käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidisele vastavat vormi ja taotleja poolt tüübikinnituseks vajalikus mõõtkavas esitatud jooniseid, mille formaat ei tohi olla suurem kui A4 (210 × 297 mm) või mis on volditud sellesse formaati.
            
         
               4.4.
            
            
               Igale käesoleva eeskirja kohaselt kinnitatud sõidukitüübile vastavale sõidukile kinnitatakse tüübikinnituse vormil kindlaksmääratud nähtavasse ja kergesti juurdepääsetavasse kohta rahvusvaheline tüübikinnitusmärk, mis koosneb:
               
                           4.4.1.
                        
                        
                           ringiga ümbritsetud tähest „E”, millele järgneb tüübikinnituse andnud riigi tunnusnumber (2);
                        
                     
                           4.4.2.
                        
                        
                           käesoleva eeskirja numbrist ning sellele järgnevast tähest „R”, kriipsust ja tüübikinnitusnumbrist, mis paiknevad punktis 4.4.1 kirjeldatud ringist paremal.
                        
                     
         
               4.5.
            
            
               Kui sõiduk vastab ühele või mitmele mõne teise kokkuleppele lisatud eeskirja kohaselt tüübikinnituse saanud sõiduki tüübile, ei pea selle eeskirja kohaselt kinnituse andnud riik punktis 4.4.1 nimetatud sümbolit kordama; sellisel juhul paigutatakse eeskirja ja tüübikinnituse numbrid ning täiendavad sümbolid kõigi eeskirjade kohta, mille kohaselt on antud tüübikinnitus riigis, mis on andnud tüübikinnituse käesoleva eeskirja alusel, vertikaalsete tulpadena punktiga 4.4.1 ettenähtud sümbolist paremale.
            
         
               4.6.
            
            
               Tüübikinnitusmärk peab olema selgesti loetav ja kustumatu.
            
         
               4.7.
            
            
               Tüübikinnitusmärk tuleb paigutada sõiduki tootja paigaldatud sõidukiandmetega plaadi lähedale või selle peale.
            
         
               4.8.
            
            
               Käesoleva eeskirja 2. lisas on esitatud näiteid tüübikinnitusmärgi kujunduse kohta.
            
         5.   ÜLDSPETSIFIKATSIOONID
   
               5.1.
            
            
               Kaitseseade peab olema projekteeritud nii, et see tuleb välja lülitada, et oleks võimalik:
               
                           5.1.1.
                        
                        
                           mootori käivitamine tavapärasel viisil ning
                        
                     
                           5.1.2.
                        
                        
                           sõiduki roolimine, juhtimine või ettepoole sõitmine sõiduki enda jõuallika abil.
                        
                     
                           5.1.3.
                        
                        
                           Punkti 5.1 nõudeid võib täita samal ajal punktides 5.1.1 ja 5.1.2 kirjeldatud tegevuste sooritamisega või enne seda.
                        
                     
         
               5.2.
            
            
               Punkti 5.1 nõuded peavad olema täidetavad ühe võtme abil.
            
         
               5.3.
            
            
               Välja arvatud punktis 6.1.5 sätestatud juhul, ei tohi võtmega käivitatava süsteemi puhul olla võimalik luku sees olevat võtit eemaldada enne, kui punktis 5.1 nimetatud seade on tööle hakanud või tööasendisse lülitatud.
            
         
               5.4.
            
            
               Punktis 5.1 nimetatud kaitseseade ning sõiduki komponendid, mille toimimist kõnealune seade mõjutab, peavad olema projekteeritud nii, et seadet ei saa kiiresti ja tähelepanu äratamata avada, kasutamiskõlbmatuks muuta ega lõhkuda, kasutades näiteks odavaid, kergesti peidetavaid ning laiatarbekaubana kättesaadavaid tööriistu ja seadmeid.
            
         
               5.5.
            
            
               Kaitseseade paigaldatakse sõidukile originaalvarustusena (see tähendab seadmeid, mis sõiduki tootja paigaldab enne esimest jaemüüki). Seade paigaldatakse nii, et lukustatud asendis ei saaks seda isegi pärast korpuse eemaldamist maha monteerida eritööriistu kasutamata. Kui kaitseseadme saab kruvide eemaldamise teel kasutuskõlbmatuks muuta, siis peavad kruvid, kui need on eemaldatavad, olema kaetud lukustatud kaitseseadme osadega.
            
         
               5.6.
            
            
               Võtmega lukustussüsteemidel peab olema vähemalt 1 000 erinevat võtmekombinatsiooni või aastas toodetud sõidukite üldarvuga võrdne arv kombinatsioone, kui sõidukite üldarv on alla 1 000. Sama tüüpi sõidukite puhul tohib iga kombinatsiooni esinemissagedus olla umbkaudu üks tuhandele.
            
         
               5.7.
            
            
               Võtme ja luku kodeerimine ei tohi olla nähtav.
            
         
               5.8.
            
            
               Lukk peab olema projekteeritud, valmistatud ja paigaldatud nii, et lukusilindri pööramine lukustusasendis pöördemomendiga alla 2,45 Nm on võimalik ainult sellele lukule sobiva võtmega; ja
               
                           5.8.1.
                        
                        
                           hooblülitiga lukusilindritesse ei ole kõrvuti asetatud mitte rohkem kui kaks ühes suunas toimivat identset lülitit, ning ühe luku hooblülititest kuni 60 % tohivad olla identsed;
                        
                     
                           5.8.2.
                        
                        
                           pöördlülitiga lukusilindritesse ei ole kõrvuti asetatud mitte rohkem kui kaks ühes suunas toimivat identset lülitit, ning ühe luku pöördlülititest kuni 50 % tohivad olla identsed.
                        
                     
         
               5.9.
            
            
               Kaitseseadmed peavad olema sellised, et oleks välistatud turvalisust ohustava juhusliku lukustumise oht liikuval sõidukil.
            
         
               5.9.1.
            
            
               Omavolilist kasutamist takistavad kaitseseadmed ei tohi olla käivitatavad enne mootori peatamist ega toimingut, mis ei ole vahetult seotud mootori peatamisega, ega enne mootori peatamist koos seisupiduri kasutamisega, või kui sõiduki kiirus on maksimaalselt 4 km/h.
            
         
               5.9.2.
            
            
               Roolimehhanismi, jõuülekannet, käigukasti või pidureid takistavate võtme väljavõtmisega käivitatavate seadmete puhul peab võti enne seadme töölehakkamist olema väljas vähemalt 2 mm ulatuses, või seadmetesse peab olema inkorporeeritud kaitseseade, mis takistab võtme juhuslikku või osalist väljatulekut.
            
         
               5.9.3.
            
            
               Punkte 5.8, 5.8.1 või 5.8.2 ning 5.9.2 kohaldatakse ainult seadmete suhtes, mis sisaldavad mehaanilisi võtmeid.
            
         
               5.10.
            
            
               Energiaallikat tohib kasutada ainult sõiduki kaitseseadme lukustus- ja lukuavamissüsteemi käivitamiseks. Seade peab püsima tööasendis üksnes mehaaniliselt.
            
         
               5.11.
            
            
               Sõiduki liikumapanevat jõudu ei tohi olla võimalik aktiveerida tavapäraste vahenditega, kuni sõiduki kaitseseade ei ole desaktiveeritud.
            
         
               5.12.
            
            
               Sõiduki omavolilist kasutamist takistavad seadmed, mis takistavad sõiduki pidurite vabastamist, on lubatud vaid juhul, kui pidurite liikuvaid osi hoiavad lukustatuna täielikult mehaanilised seadmed. Sel juhul punkti 5.11 nõudeid ei kohaldata.
            
         
               5.13.
            
            
               Kui sõiduki kaitseseade on varustatud juhti hoiatava seadmega, siis peab see juhipoolse ukse avamisel aktiveeruma, kui juht ei ole seadet aktiveerinud ja võtit eemaldanud.
            
         6.   ERISPETSIFIKATSIOONID
   Lisaks punktis 5 sätestatud üldspetsifikatsioonidele peab kaitseseade vastama allpool kirjeldatud tingimustele.
   6.1.   Roolimehhanismi mõjutavad kaitseseadmed
   
               6.1.1.
            
            
               Roolimehhanismi mõjutav kaitseseade lukustab roolimehhanismi.
            
         
               6.1.2.
            
            
               Kui kaitseseade on tööle pandud, ei tohi olla võimalik takistada selle tööd.
            
         
               6.1.3.
            
            
               Kaitseseade peab vastama punktides 5.9, 6.1.1, 6.1.2 ja 6.1.4 sätestatud nõuetele ka pärast 3. liites nimetatud rikkekatse raames toimunud 2 500 lukustustsüklit mõlemas suunas.
            
         
               6.1.4.
            
            
               Kaitseseade peab aktiveeritud olekus olema piisavalt tugev, et vastu pidada roolivõlli telgedele mõlemas suunas staatiliselt mõjuvale 200 Nm pöördemomendile, ilma et roolimehhanism niivõrd kahjustuks, et see ohustaks turvalisust.
            
         
               6.1.5.
            
            
               Kaitseseade, mille puhul võti on eemaldatav muus kui roolimehhanismi lukustatud asendis, peab olema projekteeritud nii, et tahtmatult ei oleks võimalik kõnealust asendit saavutada ega võtit eemaldada.
            
         6.2.   Jõuülekannet või pidureid mõjutavad kaitseseadmed
   
               6.2.1.
            
            
               Jõuülekannet mõjutav kaitseseade peab takistama sõiduki veorataste pöörlemist.
            
         
               6.2.2.
            
            
               Pidureid mõjutav kaitseseade peab blokeerima vähemalt ühe ratta mõlemal poolel vähemalt ühel teljel.
            
         
               6.2.3.
            
            
               Kui kaitseseade on tööle pandud, ei tohi olla võimalik takistada selle tööd.
            
         
               6.2.4.
            
            
               Kui võti asetseb sõiduki omavolilist kasutamist takistava seadme lukus, siis ei tohi jõuülekanne või pidurid olla kogemata lukustatavad isegi juhul, kui mootori käivitamist takistav seade on käivitunud või tööolekusse lülitatud. Seda nõuet ei kohaldata, kui seade, mida kasutatakse ka mõnel muul otstarbel kui omavolilise kasutamise takistamiseks, vastab punkti 6.2 nõuetele ning ülalnimetatud tingimustele vastav lukk on selle lisaülesande täitmiseks vajalik (nt elektriline seisupidur).
            
         
               6.2.5.
            
            
               Kaitseseade peab olema projekteeritud ja valmistatud nii, et selle tõhusus säilib täielikult ka pärast teatavat kulumist, mis tekib 2 500 mõlemas suunas toimiva lukustustsükli tagajärjel. Pidureid mõjutava kaitseseadme puhul kehtib see seadme kõigi mehaaniliste või elektriliste osade kohta.
            
         
               6.2.6.
            
            
               Kaitseseade, mille puhul võti on eemaldatav muus kui jõuülekande või pidurite lukustatud asendis, peab olema projekteeritud nii, et tahtmatult ei oleks võimalik kõnealust asendit saavutada ega võtit eemaldada.
            
         
               6.2.7.
            
            
               Jõuülekannet mõjutav kaitseseade peab olema piisavalt tugev, et ilma turvalisust ohustavat kahjustumist tekitamata vastu pidada mõlemas suunas ning staatilistes tingimustes mõjuvale pöördemomendile, mis on 50 % võrra suurem jõuülekannet tavapäraselt mõjutavast maksimaalsest pöördemomendist. Katses kasutatava pöördemomendi kindlaksmääramisel ei võeta aluseks mitte mootori suurimat pöördemomenti, vaid siduri või automaatse jõuülekandega ülekantav suurim pöördemoment.
            
         
               6.2.8.
            
            
               Kui sõiduk on varustatud pidureid mõjutava kaitseseadmega, siis peab see seade olema võimeline hoidma täismassiga sõidukit paigal 18 % kalde korral.
            
         
               6.2.9.
            
            
               Pidureid mõjutava kaitseseadmega varustatud sõiduki puhul ei saa käesoleva eeskirja nõudeid tõlgendada erandina eeskirja 13 või 13-H nõuetest, isegi mitte rikke puhul.
            
         6.3.   Käigukangi mõjutavad kaitseseadmed
   
               6.3.1.
            
            
               Käigukangi mõjutav kaitseseade peab suutma takistada mis tahes käigu muutmist.
            
         
               6.3.2.
            
            
               Manuaalse käigukasti puhul peab käigukangi saama lukustada ainult tagasikäigu asendis; peale selle on lubatud lukustamine vabakäigu asendis.
            
         
               6.3.3.
            
            
               Seisuasendiga automaatse käigukasti puhul peab mehhanism olema lukustatav ainult seisuasendis; peale selle on lubatud lukustamine vabakäigu ja/või tagasikäigu asendis.
            
         
               6.3.4.
            
            
               Automaatse käigukasti puhul, millel puudub seisuasend, peab mehhanism olema lukustatav ainult järgmistes asendites: vabakäigu ja/või tagasikäigu asend.
            
         
               6.3.5.
            
            
               Kaitseseade peab olema projekteeritud ja valmistatud nii, et selle tõhusus säilib täielikult ka pärast teatavat kulumist, mis tekib 2 500 mõlemas suunas toimiva lukustustsükli tagajärjel.
            
         7.   SÕIDUKITÜÜBI MUUDATUSED JA TÜÜBIKINNITUSE LAIENDAMINE
   
               7.1.
            
            
               Igast sõidukitüübis tehtavast muudatusest tuleb teavitada sõidukitüübile tüübikinnituse andnud ametiasutust.
               Seejärel võib kõnealune asutus kas:
               
                           7.1.1.
                        
                        
                           võtta seisukoha, et kõnealustel muudatustel ei ole negatiivset mõju ja et kaitseseade vastab igal juhul nõuetele, või
                        
                     
                           7.1.2.
                        
                        
                           nõuda tüübikatsetuste eest vastutavalt tehniliselt teenistuselt lisaaruande esitamist.
                        
                     
         
               7.2.
            
            
               Tüübikinnituse andmisest või sellest keeldumisest teatatakse käesolevat eeskirja rakendavatele kokkuleppeosalistele punktis 4.3 kindlaksmääratud korras.
            
         
               7.3.
            
            
               Tüübikinnituse laienduse välja andnud pädev asutus märgib igale laienduse kohta koostatud teatisevormile seerianumbri.
            
         8.   TOODANGU VASTAVUSE KONTROLLIMISE KORD
   Toodangu nõuetele vastavust tuleb kontrollida kooskõlas kokkuleppe 2. liitega (E/ECE/324-E/ECE/TRANS/505/Rev.2) ning see peab vastama järgmistele nõuetele.
   
               8.1.
            
            
               Käesoleva eeskirja kohaselt seoses kaitsega omavolilise kasutamise vastu tüübikinnituse saanud sõiduk peab olema valmistatud nii, et see vastab kinnitatud tüübile, täites punktides 5 ja 6 sätestatud nõuded.
            
         9.   KARISTUSED TOODANGU NÕUETELE MITTEVASTAVUSE KORRAL
   
               9.1.
            
            
               Sõidukitüübile käesoleva eeskirja kohaselt antud tüübikinnituse võib tühistada, kui punktis 8 sätestatud nõuded ei ole täidetud.
            
         
               9.2.
            
            
               Kui käesolevat eeskirja kohaldav kokkuleppeosaline tunnistab kehtetuks tema poolt varem antud tüübikinnituse, teatab ta sellest viivitamatult teistele käesolevat eeskirja kohaldavatele kokkuleppeosalistele, kasutades selleks käesoleva eeskirja 1. lisas esitatud näidisele vastavat teatise vormi.
            
         10.   TOOTMISE LÕPLIK LÕPETAMINE
   Kui tüübikinnituse omanik lõpetab täielikult käesoleva eeskirja kohaselt tüübikinnituse saanud sõiduki tootmise, teatab ta sellest tüübikinnituse andnud asutusele. Pärast asjaomase teatise saamist teavitab kõnealune asutus sellest teisi käesolevat eeskirja kohaldavaid kokkuleppeosalisi käesoleva eeskirja 1. lisas esitatud näidisele vastava teatisega.
   11.   LISASEADMED
   
               11.1.
            
            
               Käesolevale eeskirjale vastava tüübikinnituse võib anda kaitseseadmele, millel on lisaks heli- või valgussignaali andev seade, või kui sõidukile on paigaldatud sõiduki omavolilist kasutamist takistavad lisaseadmed tingimusel, et need lisaseadmed vajavad eraldi aktiveerimist; kokkuleppe (mille lisa on käesolev eeskiri) artikkel 3 ei takista käesolevat eeskirja kohaldavaid kokkuleppeosalisi keelamast selliseid lisaseadmeid nende poolt registreeritud sõidukitel.
            
         
               11.2.
            
            
               Kui kaitseseade on lisaks varustatud välise heli- ja/või valgussignaaliseadmega, siis peavad hoiatusseadme väljastatavad signaalid olema lühikesed ning lõppema mitte hiljem kui 30 sekundi pärast; need võivad taastuda üksnes juhul, kui seade uuesti aktiveeritakse. Lisaks sellele:
               
                           11.2.1.
                        
                        
                           kui tegemist on helisignaaliga, siis tuleb see tekitada sõiduki tavalise helisignaalseadmega;
                        
                     
                           11.2.2.
                        
                        
                           kui tegemist on valgussignaaliga, siis:
                           
                                       11.2.2.1.
                                    
                                    
                                       tuleb see tekitada sõiduki esitulede vilkumisega või
                                    
                                 
                                       11.2.2.2.
                                    
                                    
                                       see peab vastama punktide 11.2.2.2.1 ja 11.2.2.2.2 nõuetele.
                                       
                                                   11.2.2.2.1.
                                                
                                                
                                                   Optilise signaali kestus
                                                   Optiline signaal kestab 25 sekundist 5 minutini, alates häire aktiveerimisest. Alarmsüsteemi väljalülitamisel peab signaal kohe katkema.
                                                
                                             
                                                   11.2.2.2.2.
                                                
                                                
                                                   Optilise signaali tüüp
                                                   Sõiduki kõigi suunatulelaternate ja/või sõitjateruumi tulede ning kõigi sama vooluahela valgusallikate vilkumine.
                                                   Käivitussagedus 2 ± 1 Hz
                                                   Seoses helisignaaliga on lubatud ka asünkroonsed signaalid.
                                                   tööaeg = pausiaeg ± 10 %
                                                
                                             
                                 
                     
         12.   ÜLEMINEKUSÄTTED
   Käesolevat eeskirja kohaldavad kokkuleppeosalised ei või keelduda tüübikinnituse andmisest muudele kui M1- ja N1- kategooria sõidukitele, mis on saanud tüübikinnituse käesoleva eeskirja 01- ja 02-seeria muudatuste alusel.
   13.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   Käesolevat eeskirja kohaldavad kokkuleppeosalised peavad edastama ÜRO sekretariaadile tüübikinnituskatsete eest vastutavate tehniliste teenistuste ning nende tüübikinnitusi andvate haldusasutuste nimed ja aadressid, kellele tuleb saata teistes riikides välja antud tunnistused tüübikinnituse andmise, tüübikinnituse laiendamise, tüübikinnituse andmisest keeldumise või tüübikinnituse tühistamise kohta.
   
      (1)  Nagu on määratletud sõidukite ehitust käsitleva konsolideeritud resolutsiooni (R.E.3) (TRANS/WP.29/78/Rev.1/Amend.2) 7. lisas.
   
      (2)  1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 – (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Vene Föderatsioon, 23 – Kreeka, 24 – Iirimaa, 25 – Horvaatia, 26 – Sloveenia, 27 – Slovakkia, 28 – Valgevene, 29 – Eesti, 30 – (vaba), 31 – Bosnia ja Hertsegoviina, 32 – Läti, 33 – (vaba), 34 – Bulgaaria, 35 – (vaba), 36 – Leedu, 37 – Türgi, 38 (vaba), 39 – Aserbaidžaan, 40 – endine Jugoslaavia Makedoonia Vabariik, 41 – (vaba), 42 – Euroopa Ühendus (tüübikinnitusi annavad Euroopa Ühenduse liikmesriigid, kes kasutavad vastavat Euroopa Majanduskomisjoni sümbolit), 43 – Jaapan, 44 – (vaba), 45 – Austraalia, 46 – Ukraina, 47 – Lõuna-Aafrika Vabariik ning 48 – Uus-Meremaa. Järgmised numbrid antakse teistele riikidele sellises kronoloogilises järjekorras, milles nad ratifitseerivad kokkuleppe, milles käsitletakse ratassõidukitele ning neile paigaldatavatele ja/või neil kasutatavatele seadmetele ja osadele ühtsete tehnonõuete kehtestamist ja kõnealuste nõuete alusel väljastatud tüübikinnituste vastastikuse tunnustamise tingimusi, või ühinevad selle kokkuleppega, ning Ühinenud Rahvaste Organisatsiooni peasekretär edastab kõnealused numbrid kokkuleppe osalistele.
   
      1. LISA
      
         TEATIS
      
      (Suurim formaat: A4 (210 × 297 mm))
      
         
      
         
   
   
      2. LISA
      
         TÜÜBIKINNITUSMÄRKIDE KUJUNDUS
      
      NÄIDIS A
      
         
      NÄIDIS B
      
         
      
         (1)  Teine number on esitatud vaid näitena.
   
   
      3. LISA
      
         ROOLIMEHHANISMI MÕJUTAVATE KAITSESEADMETE RIKKEKATSEMENETLUS
      
      1.   KATSESEADMED
      Katseseadmed koosnevad järgmistest osadest:
      
                  1.1.
               
               
                  nõuetekohane seade, millele saab monteerida kogu roolimehhanismi näidise, mis on varustatud kaitseseadmega, nagu on määratletud käesoleva eeskirja punktis 2.3;
               
            
                  1.2.
               
               
                  kaitseseadme aktiveerimis- ja desaktiveerimisvahend, mille puhul kasutatakse võtit;
               
            
                  1.3.
               
               
                  vahend, mille abil pannakse roolivõll pöörlema sõiduki kaitseseadme suhtes.
               
            2.   KATSEMEETOD
      
                  2.1.
               
               
                  Kaitseseadmega varustatud roolimehhanismi näidis kinnitatakse punktis 1.1 nimetatud seadmele.
               
            
                  2.2.
               
               
                  Katsemenetluse tsükkel koosneb järgmistest toimingutest:
                  
                              2.2.1.
                           
                           
                              Lähteasend. Kaitseseade desaktiveeritakse ning roolivõll pööratakse kaitseseadme sisselülitamist takistavasse asendisse, välja arvatud juhul, kui seadme tüüp võimaldab lukustamist roolimehhanismi igas asendis.
                           
                        
                              2.2.2.
                           
                           
                              Aktiveerimisasendisse seadmine. Kaitseseade viiakse võtme abil desaktiveeritud olekust aktiveerimisasendisse.
                           
                        
                              2.2.3. (1)
                              
                           
                           
                              Aktiveeritud asend. Roolivõll pannakse pöörlema nii, et sellele mõjuv pöörlemismoment kaitseseadme sisselülitamise hetkel on 5,85 Nm ± 0,25 Nm.
                           
                        
                              2.2.4.
                           
                           
                              Desaktiveeritud asend. Kaitseseade desaktiveeritakse tavapäraste vahenditega, väljalülitamise hõlbustamiseks viiakse pöördemoment nullini.
                           
                        
                              2.2.5. (1)
                              
                           
                           
                              Asendi taastamine. Roolivõll pööratakse kaitseseadme sisselülitamist takistavasse asendisse.
                           
                        
                              2.2.6.
                           
                           
                              Pöörlemine vastassuunas. Korratakse punktides 2.2.2, 2.2.3, 2.2.4 ja 2.2.5 kirjeldatud menetlusi, kusjuures roolivõll pannakse pöörlema vastassuunas.
                           
                        
                              2.2.7.
                           
                           
                              Ajavahemik seadme kahe järjestikuse sisselülitamise vahel peab olema vähemalt 10 sekundit.
                           
                        
            
                  2.3.
               
               
                  Rikkekatse tsüklit korratakse käesoleva eeskirja punktis 6.1.3 kindlaksmääratud arv kordi.
               
            
         (1)  Kui seade võimaldab lukustamist roolimehhanismi igas asendis, siis jäetakse punktides 2.2.3 ja 2.2.5 kirjeldatud menetlused tegemata.